'આ વખતે તો નહીં જ બચાય એવું અંદરથી લાગતું હતું એટલે કમલેશને કરગર્યો કે તાબડતોબ વિભાને બોલાવી લે.' વસંતમામાનો અવાજ તૂટતો હતો. ધ્રૂજતા અવાજે એ તૂટક તૂટક વાક્યો બોલતા હતા. 'મરતો માણસ ક્યારેય ખોટું ના બોલે એ યાદ રાખજે. તને જે કહ્યું એ માનવામાં તને તકલીફ પડશે પણ જે છે એ સચ્ચાઇ આ છે. આ વાતની કમલેશને કે ગામમાં કોઇનેય ખબર નથી.' બોલતી વખતે શ્વાસ લેવામાં પણ તકલીફ પડતી હતી એ છતાં એ ફિક્કું હસ્યા.